তথ্যবিবরণী                                                                               নম্বর : ২২৫৮

**দক্ষিণ সিটির সকল নির্বাচনি কেন্দ্রে বিশেষ মশক নিয়ন্ত্রণ কার্যক্রম পরিচালিত**

ঢাকা, ২২ পৌষ (৬ জানুয়ারি) :

দ্বাদশ জাতীয় সংসদ নির্বাচন উপলক্ষ্যে ঢাকা দক্ষিণ সিটি করপোরেশন (ঢাদসিক)-এর আওতাধীন এলাকায় অবস্থিত সকল নির্বাচনি কেন্দ্রে বিশেষ মশক নিয়ন্ত্রণ কার্যক্রম পরিচালনা করা হয়েছে।

আজ বিশেষ মশক নিয়ন্ত্রণ কার্যক্রমের অংশ হিসেবে ঢাকা দক্ষিণ সিটি করপোরেশনের আওতাধীন ৭৪২টি স্কুল, কলেজ, মাদ্রাসা, বিশ্ববিদ্যালয়ে এই কার্যক্রম পরিচালনা করা হয়।

অঞ্চল-১ এ ৪৮টি, অঞ্চল-২ এ ২৫০টি, অঞ্চল-৩ এ ১০৮টি, অঞ্চল-৪ এ ৯৯, অঞ্চল-৫ এ ৯৭টি, অঞ্চল-৬ এ ১৯টি, অঞ্চল-৭ এ ১৬টি, অঞ্চল-৮ এ ২৫টি, অঞ্চল-৯ এ ২২টি এবং অঞ্চল-১০ এ ৫৮টি শিক্ষা প্রতিষ্ঠানে এই বিশেষ মশক নিয়ন্ত্রণ কার্যক্রম পরিচালনা করা হয়েছে।

বিশেষ মশক নিয়ন্ত্রণ কার্যক্রমের আওতায় যে সকল শিক্ষা প্রতিষ্ঠানে নির্বাচনি কেন্দ্র রয়েছে সে সকল শিক্ষা প্রতিষ্ঠানে সকালে লার্ভিসাইডিং ও বিকালে এডাল্টিসাইডিং করা হয়েছে। এছাড়া প্রয়োজন অনুযায়ী শিক্ষা প্রতিষ্ঠানগুলোতে ব্লিচিং পাউডারও ছিটানো হয়েছে।

#

নাছের/পাশা/শফি/সঞ্জীব/আব্বাস/২০২৪/১৮০৫ ঘণ্টা

Handout Number : 2257

**Benapole Express Targeted by Arsons is An unforgivable Crime Against Humanity**

 **- Foreign Minister**

Dhaka, 6 January

  Foreign Minister Dr. A K Abdul Momen has issued the following statement regarding the reprehensible incident of the Benapole Express train being set on fire in Gopibagh:

  **‘Benapole Express Targeted by Arsons: An unforgivable Crime Against Humanity**

  When the people of Bangladesh are eagerly preparing for a festive national election - a horrifying act of arson took place on the evening of January 5, 2024, when the Benapole Express, a symbol of connectivity and progress, was intentionally set ablaze by miscreants. This deliberate and heinous act, which occurred at approximately 9 PM around Gopibag Kachabazar area on its way to Kamalapur Railway Station, has resulted in the death of four (04) persons including two (02) children and scores were injured.

  This reprehensible incident, undoubtedly orchestrated by those with malicious intent, strikes at the very heart of our democratic values. The timing of this tragedy, just a day before the election scheduled for January 7, 2024, shows an absolute intention to hinder the festivity, safety and security of the democratic processes of the country.

 It is an affront to democracy, an attack on the democratic process, and a grave violation of the rights of our citizens. This deliberate act of setting a train on fire, where innocent passengers were subjected to unimaginable horror and forced to endure the unforgivable sight of fellow humans being burned alive, is an act of absolute abomination.

This blatant attempt to instill fear and panic among the masses is an affront to the spirit of our democracy and the enthusiastic participation of our citizens in the upcoming election.

This act of setting a train on fire, with people burning inside is characteristic of the pattern of violence that we have witnessed before as well. This has shocked the conscience of our whole society - and indeed - the whole world.

We will leave no stone unturned to find out the perpetrators of this heinous crime. Each and every one will be brought to justice and exemplary punishment shall be rendered to the culprit(s), according to the law of the land.’

 #

Masum/Siddik/Zulfikar/Robi/Mansura/2024/1520 hours

তথ্যবিবরণী                                                                               নম্বর : ২২৫৬

**আগুনসন্ত্রাসে ভোট উৎসব ম্লান করা যাবে না,**

**নির্দেশদাতা সুবেশধারী নেতাদের বিরুদ্ধেও কঠোর ব্যবস্থা**

 **-তথ্যমন্ত্রী**

চট্টগ্রাম, ২২ পৌষ (৬ জানুয়ারি):

তথ্য ও সম্প্রচারমন্ত্রী ড. হাছান মাহ্‌মুদ বলেছেন, আগুন সন্ত্রাস করে ভোট উৎসব ম্লান করা যাবে না, যেসব নেতারা এসব ঘৃণ্য ও জঘন্য কাজের নির্দেশদাতা তারাও সমান অপরাধে অপরাধী। জনগণের দাবি হচ্ছে, ভদ্রবেশী সুবেশধারী এসব নেতাদের বিরুদ্ধেও কঠোর ব্যবস্থা গ্রহণ করার। তিনি আরো বলেন, 'যদি আমরা সরকার গঠন করতে পারি, আমাদের প্রধান কিছু কাজের মধ্যে অন্যতম হবে আগুনসন্ত্রাসীদের মূলোৎপাটন করা। একটি সভ্য দেশে এসব চলতে দেয়া যায় না।’

আজ চট্টগ্রাম শহরের দেওয়ানজী পুকুর লেনের ওয়াইএনটি সেন্টারে সাংবাদিকদের সঙ্গে সমসাময়িক বিষয়ে মতবিনিময়কালে মন্ত্রী এসব কথা বলেন। আওয়ামী লীগের ত্রাণ ও সমাজকল্যাণ বিষয়ক সম্পাদক মোহাম্মদ আমিনুল ইসলাম এ সময় উপস্থিত ছিলেন।

মন্ত্রী বলেন, নির্বাচন নিয়ে সমস্ত আন্তর্জাতিক সম্প্রদায়ের প্রচণ্ড আগ্রহ তৈরি হয়েছে। সেজন্যে মার্কিন যুক্তরাষ্ট্র, ইউরোপীয় ইউনিয়ন, জাতিসংঘ, সার্কভুক্ত এবং ওআইসিভুক্ত দেশগুলো থেকে শুরু করে অনেক দেশ ও সংস্থা নির্বাচনি পর্যবেক্ষক পাঠিয়েছে। আন্তর্জাতিক মহল এই নির্বাচনকে গ্রহণ করেছে বিধায় তারা নির্বাচন পর্যবেক্ষণ করার জন্য ব্যাপকহারে পর্যবেক্ষক পাঠিয়েছে। আশা করছি, আগামীকাল ৭ জানুয়ারি দেশে বিপুল উৎসাহ-উদ্দীপনার মধ্য দিয়ে প্রতিদ্বন্দ্বিতাপূর্ণ এবং জনগণের ব্যাপক অংশগ্রহণে আন্তর্জাতিকভাবে সর্বজন গ্রহণযোগ্য একটি নির্বাচন অনুষ্ঠিত হবে এবং নির্বাচনে বাংলাদেশ আওয়ামী লীগের ভূমিধ্বস বিজয় হবে। বঙ্গবন্ধু কন্যা জননেত্রী শেখ হাসিনা পঞ্চমবারের মতো দেশের প্রধানমন্ত্রী নির্বাচিত হবেন।

সাধারণ মানুষের ওপর যারা পেট্রোল বোমা মারছে তাদের নির্মূল করতে আন্তর্জাতিক সম্প্রদায়ের দৃষ্টি আকর্ষণ করে হাছান মাহ্‌মুদ বলেন, যারা এই নির্বাচনকে ভণ্ডুল করার লক্ষ্যে সাধারণ মানুষের ওপর পেট্রোলবোমা নিক্ষেপ করছে, মানুষ পুড়িয়ে হত্যা করছে, এদের ব্যাপারে আশা করি আন্তর্জাতিক মহল মুখ খুলবে এবং এই দুষ্কৃতিকারীদের নিবৃত্ত ও নির্মূল করার ক্ষেত্রে তারাও সহযোগিতা করবে।

মন্ত্রী বলেন, ‘গতকাল ঢাকার গোপীবাগে বেনাপোল এক্সপ্রেসের চারটি বগিতে বিএনপি-জামাতের দুষ্কৃতকারীরা আগুন দিয়েছে। যেভাবে এই বর্বরোচিত হামলা চালানো হয়েছে এতে এ পর্যন্ত নয়জনের মৃত্যু হয়েছে, হতাহতের সংখ্যা আরো বাড়তে পারে। বিএনপি-জামাত ২০১৩, ১৪ ও ১৫ সালে যেভাবে অগ্নিসন্ত্রাস চালিয়েছিল, ঠিক একইভাবে বর্বরোচিত হামলা তারা গত ২৮ অক্টোবর থেকে শুরু করে।’

গতকাল ট্রেনে আগুন দেয়ার ঘটনার পর বিএনপি একটি আন্তর্জাতিক তদন্তের দাবি করেছে -সাংবাদিকদের এমন প্রশ্নে সম্প্রচার মন্ত্রী ড. হাছান বলেন, 'সমস্ত ঘটনা ঘটিয়ে অস্বীকার করা বিএনপির অভ্যাস। ইতোপূর্বেও একই এলাকায় ট্রেনে আগুন দেয়ার ঘটনা ঘটেছে। মা ও শিশুসহ চারজন একসাথে মৃত্যুবরণ করেছে। ঐ এলাকায় বিএনপি নেতা মির্জা আব্বাস সাহেবের বাড়ি। এর আগের ঘটনা কার নির্দেশে, কারা করেছে, সবাই গ্রেপ্তার হয়েছে, তারা স্বীকারোক্তি দিয়েছে।’

তথ্যমন্ত্রী বলেন, 'আগুনসন্ত্রাসের ঘটনাগুলো ঘটানো হচ্ছে বিএনপির ভারপ্রাপ্ত চেয়ারম্যান তারেক রহমানের নির্দেশনায়। গোয়েন্দা সংস্থার রিপোর্ট হচ্ছে, নাশকতা করার পর এগুলোর ছবি তোলা এবং ভিডিও করা হয় এবং সেগুলো লন্ডনে পাঠানো হয়। সেগুলো পাঠালে নাশকতাকারীদের দলে পদোন্নতিসহ নানাভাবে পুরস্কৃত করা হয়। এটি কোনো রাজনৈতিক দলের কাজ হতে পারে না। রাজনীতির নামে এতো জঘন্য ও ঘৃণ্য নাশকতা এবং মানুষ পুড়িয়ে মারার মহোৎসব পৃথিবীর কোথাও গত কয়েক দশকে ঘটেনি, যেটি বাংলাদেশে বিএনপি-জামাত করে চলেছে।’

হাছান মাহ্‌মুদ বলেন, 'নিরীহ মানুষের ওপর হামলা চালিয়ে যারা পুড়িয়ে হত্যা করে, তারা দেশ, জাতি-সমাজ ও মানুষের শত্রু। বিএনপি-জামাত আজকে দেশ, জাতি-সমাজ ও মানুষের শত্রুতে রূপান্তরিত হয়েছে। তারা গতকাল শুধু ট্রেনে হামলা চালিয়েছে তা নয়, ঢাকায় গাড়িতে আগুন দিয়েছে, বগুড়ায় চলন্ত ট্রাকে অগ্নিসংযোগ করেছে, হবিগঞ্জের চুনারুঘাটে একটি প্রাথমিক বিদ্যালয় ভোটকেন্দ্রে আগুন দিয়েছে, রাজশাহী মহানগরে একটি ভোটকেন্দ্রের পাশ থেকে ককটেল উদ্ধার করা হয়েছে, তার আগের রাতে দুটি ভোট কেন্দ্রে আগুন দিয়েছে। চট্টগ্রামেও নাশকতার ঘটনা ঘটাচ্ছে। তারা চেষ্টা করছে, এগুলো করে নির্বাচনে যে উৎসবমুখর পরিবেশ তৈরি হয়েছে, সেই পরিবেশকে নষ্ট করার জন্য।'

 দুষ্কৃতকারীদের প্রতিহত করতে জনগণের প্রতি আহ্বান জানিয়ে আওয়ামী লীগের যুগ্ম সাধারণ সম্পাদক হাছান বলেন, জনগণের শক্তির কাছে অপশক্তি, দুষ্কৃতিকারীরা কখনো পেরে ওঠে না, তারা অতীতেও পরাজিত হয়েছে, ভবিষ্যতেও হবে। আমাদের সরকার ও দল এই দুষ্কৃতিকারীদের মূলোৎপাটন করতে বদ্ধপরিকর। তারা জনগণের শত্রু, জনগণের শত্রুদেরকে জনগণকে নিয়েই প্রতিহত করা হবে।

সাংবাদিকরা মানুষকে পথ দেখায়, সমাজের তৃতীয় নয়ন খুলে দেয়, জনমত সংগঠনে ভূমিকা রাখে উল্লেখ করে আগুনসন্ত্রাসের মতো ঘৃণ্য ও নৃশংস কাজগুলো যারা করছে তাদের বিরুদ্ধে কলম ধরার অনুরোধ জানিয়ে সম্প্রচারমন্ত্রী বলেন, ‘ভোট শতভাগ সুষ্ঠু, স্বচ্ছ ও নিরপেক্ষ করার জন্য নির্বাচন কমিশন অত্যন্ত কঠোর এবং বলিষ্ঠ পদক্ষেপ ইতোমধ্যে গ্রহণ করেছে এবং ভোট যে শতভাগ অবাধ ও স্বচ্ছ হবে সেই ব্যাপারে জনগণের মধ্যেও বদ্ধমূল ধারণা জন্মেছে। অবাধ, সুষ্ঠু ও উৎসবমুখর পরিবেশে নির্বাচন অনুষ্ঠানের জন্য সরকার নির্বাচন কমিশনকে সর্বোতভাবে সহায়তা করছে।'

#

আকরাম/সিদ্দীক/জুলফিকার/রবি/আলী/মানসুরা/২০২৪/১৫০৫ ঘণ্টা

তথ্যবিবরণী                                                                               নম্বর : ২২৫৫

**প্রবাসীদের সততা ও নিষ্ঠার সাথে কাজ করতে হবে**

 **-রাষ্ট্রদূত ড. মোহাম্মদ জাবেদ পাটোয়ারী**

রিয়াদ (সৌদি আরব), ৬ জানুয়ারি:

প্রবাসী বাংলাদেশিদের সততা ও নিষ্ঠার সাথে কাজ করার আহ্বান জানিয়েছেন সৌদি আরবে বাংলাদেশের রাষ্ট্রদূত ড. মোহাম্মদ জাবেদ পাটোয়ারী। রাষ্ট্রদূত গতকাল সৌদি আরবের রিয়াদে বাংলাদেশ দূতাবাসে জাতীয় প্রবাসী দিবস উপলক্ষ্যে অনুষ্ঠিত ক্রিকেট টুর্নামেন্টের ফাইনাল খেলায় বিজয়ীদের মাঝে পুরস্কার বিতরণ অনুষ্ঠানে এ আহ্বান জানান।

রাষ্ট্রদূত তাঁর বক্তৃতায় প্রবাসী বাংলাদেশিদের কোম্পানির বিধিবিধান ও সৌদি আরবের আইনকানুন মেনে কাজ আহ্বান জানান। তিনি সৌদি আরবে আসার পূর্বে কাজ ও কোম্পানি সম্পর্কে ভালোভাবে খোঁজ নিয়ে এবং যথাযথ প্রশিক্ষণ ও প্রয়োজনীয় দক্ষতা অর্জন করে আসার জন্য পরামর্শ প্রদান করেন।

উল্লেখ্য, এ টুর্নামেন্টে পদ্মা দল মেঘনা দলকে ৩৭ রানে পরাজিত করে চ্যাম্পিয়ন হয়।

এ অনুষ্ঠানে কাউন্সেলর (শ্রম) মুহাম্মাদ রেজায়ে রাব্বী, প্রথম সচিব (শ্রম) মো: মহসিন আল-ফারুক, দ্বিতীয় সচিব (প্রেস) আসাদুজ্জামান খান এবং এবিভি রক কোম্পানির ঊর্ধ্বতন কর্মকর্তাগণ উপস্থিত ছিলেন।

#

সিদ্দীক/জুলফিকার/রবি/আলী/শামীম/২০২৪/১৩৫১ ঘণ্টা

তথ্যবিবরণী                                                                               নম্বর : ২২৫৪

**ট্রেনে ভয়াবহ অগ্নিকাণ্ডে হতাহতের ঘটনায় রেলপথ মন্ত্রীর শোক**

ঢাকা, ২২ পৌষ (৬ জানুয়ারি):

রাজধানীর গোপীবাগে বেনাপোল এক্সপ্রেস ট্রেনে ভয়াবহ অগ্নিকাণ্ডে হতাহতের ঘটনায় গভীর শোক ও দুঃখ প্রকাশ করেছেন রেলপথ মন্ত্রী মোঃ নূরুল ইসলাম সুজন। এসাথে তিনি অগ্নিকাণ্ডে জড়িত সন্ত্রাসীদের জঘন্যতম কর্মকাণ্ডের নিন্দা জানিয়েছেন।

 আজ এক শোকবার্তায় মন্ত্রী অনাকাঙ্ক্ষিত অগ্নিকাণ্ডে নিহতদের বিদেহী আত্মার মাগফিরাত এবং আহতদের দ্রুত সুস্থতা কামনা করেন। এছাড়া, তিনি শোকসন্তপ্ত পরিবারের প্রতি গভীর সমবেদনা জানান।

#

সিরাজ/সিদ্দীক/জুলফিকার/রবি/আলী/শামীম/২০২৪/১২৪২ ঘণ্টা

তথ্যবিবরণী                                                                               নম্বর : ২২৫৩

ট্রেনে  আগুনে  হতাহতের ঘটনায় শোক

**অগ্নিসন্ত্রাসীরা যেখানেই থাকুক, খুঁজে বের করে আইনের আওতায় আনা হবে**

 **- আইনমন্ত্রী**

ঢাকা, ২২ পৌষ (৬ জানুয়ারি) :

 বেনাপোল এক্সপ্রেস ট্রেনে দুর্বৃত্তদের দেওয়া আগুনে হতাহতের ঘটনায় গভীর শোক ও দুঃখ প্রকাশ করে আইন, বিচার ও সংসদ বিষয়ক মন্ত্রী আনিসুল হক বলেছেন, এই অগ্নি সহিংসতা যারা করেছে তারা যেখানেই থাকুক না কেন, তাদের খুঁজে বের করে অবশ্যই আইনের আওতায় আনা হবে। সঠিক বিচার করে অগ্নিসন্ত্রাসীদের সর্বোচ্চ শাস্তির ব্যবস্থা করা হবে।

এ মর্মান্তিক ঘটনায় আইনমন্ত্রী এক শোকবার্তায় নিহতদের বিদেহী আত্মার মাগফিরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান।

#

রেজাউল/সিদ্দীক/জুলফিকার/রবি/মানসুরা /২০২৪/১১১০ ঘণ্টা